jkorsvik/nowiki_second_scrape_merged huggingface dataset:
Vadstena slott

Vadstena slott er et tidligere kongelig slott i Vadstena i Östergötland, Sverige.
Vadstena slott ble opprinnelig bygd i 1545 av Gustav Vasa som festning for å beskytte Stockholm mot fiender fra sør. 22. august 1552 giftet Gustav Vasa seg med sin tredje kone, Katarina Stenbock, i Vadstena. En av bankettsalene på slottet kalles Bröllopssalen, selv om bygget ikke ble ferdig i tide til bryllupet.
Ombygningen fra festning til slott begynte i 1550-årene, da prins Magnus Vasa ble hertug av Östergötland. Magnus var tilbakestående, og var eneste sønn av Gustav Vasa som ikke ble konge av Sverige. Magnus døde i 1595, og ligger begravd i Vadstena kirke.
I 1620 stod slottet ferdig, og alle kongene av huset Vasa hadde ledet bygningen. Siden 1620 har slottet blitt meget godt vedlikeholdt, og er et av Sveriges beste eksempler på renessansearkitektur.  Vadstena slott var et kongelig slott til 1716, da kongefamilien mistet interessen for det. Det sto lenge tomt før bøndene i området tok det i bruk som kornlager.

Siden 1899 har slottet huset Landsarkivet i Vadstena, og i dag finner besøkende også et slottsmuseum med møbler, portretter og malerier fra 15- og 1600-tallet. Om sommeren arrangeres det både klassiske konserter og popkonserter i borggården.


== Eksterne lenker ==
(sv) Offisielt nettsted 
(en) Vadstena slott – kategori av bilder, video eller lyd på Commons
Sovetsk (Kirov oblast)

Sovetsk (russisk: Сове́тск) er en by i Kirov oblast i Russland.
Den første henvisningen til Kukarka (russisk: Кукарка), bosetningens opprinnelige navn, er fra 1594. Den var senere en sloboda i Vjatka gubernija i keiserriket Russland. Den fikk status som bymessig bosetning og nytt navn i 1918. Bystatus ble innvilget i 1937.Opprinnelsen til navnet Kukarka er usikkert. Forsøk har vært gjort på å spore det til enten udmurtisk (kar = «by») eller tyrkisk (kukar = «nedbrent skog»). Det er ikke beslektet med det russiske kukharka (кухарка–kvinnelig kokk).Sovetsk (Kukarka) er fødestedet til Vjatsjeslav Molotov.


== Befolkningsutvikling ==


== Referanser ==


== Eksterne lenker ==
Offisielt nettsted 
(en) Sovetsk, Kirov Oblast – kategori av bilder, video eller lyd på Commons 
Sovjetsk på mojgorod.ru
VM i bandy for kvinner 2004

Bandy-VM 2004 for kvinner ble arrangert i Finland mellom 18. og 22. februar. Det var det første verdensmesterskapet i bandy for kvinner. Fem lag deltok og først ble det spilt en enkeltserie der alle lagene møttes en gang. De fire beste lagene gikk videre til semifinale. Alle kampene var på 2x30 minutter unntatt finalekampen som var på 2 x 45 minutter. Sverige ble verdensmestere etter å ha vunnet sine seks kamper med totalt 52-0.


== Resultat ==


== Tabell ==


== Semifinaler ==


== Finaler ==


== Medaljer ==


== Kilder ==
World Championships Women 2003/04 bandysidan.nu, besøkt 7. august 2018
Chadron State College

Chadron State College er et delstatseid universitet i Chadron i delstaten Nebraska, USA. Det ble grunnlagt i 1911, og er det eneste 4-årige universitet i det vestlige Nebraska.
Det er (2006) i alt 2 636 studenter ved CSC, og skolepengene samme år er US$ 3 662 for studenter fra Nebraska. Høyeste progresjon ved eksamen er mastergrad.
Skolene ved CSC er:

School of Arts & Sciences
School of Business, Economics, Applied & Mathematical Sciences
School of Education, Human Performance, Counseling, Psychology and Social Work
CSC Graduate SchoolFagene er klassiske liberal arts-fag, psykologi, økonomi og informasjonsteknologi.
Reta E.King Library har knappe 200 000 titler.Studentene har meget gode friluftsmuligheter i fjellkjeden Pine Ridge hvor universitetet er lokalisert.


== Referanser ==


== Kilder ==
Chadron State College
1 Vision 2011 Arkivert 12. september 2006 hos Wayback Machine.


== Eksterne lenker ==
(en) Offisielt nettsted 
(en) Chadron State College – kategori av bilder, video eller lyd på Commons
William S. Burroughs

William Seward Burroughs II (født 5. februar 1914, død 2. august 1997; uttales /ˈbʌroʊz/) var en amerikansk forfatter, filosof, essayist, samfunnskritiker, maler og dikter. Mange av arbeidene hans er delvis selvbiografiske og bygger på hans liv som avhengig av opiater. Det vil si de siste 50 årene av hans liv. Burroughs var sentral for den litterære og kulturelle bevegelsen kjent som Beat-generasjonen, og påvirket både litteraturen og kulturen med sine avantgarde-arbeider.


== Referanser ==


== Eksterne lenker ==
(en) Offisielt nettsted 
(en) William S. Burroughs – kategori av bilder, video eller lyd på Commons 
(en) William S. Burroughs på Internet Movie Database 
(sv) William S. Burroughs i Svensk Filmdatabas 
(da) William S. Burroughs på Filmdatabasen 
(da) William S. Burroughs på Scope 
(fr) William S. Burroughs på Allociné 
(en) William S. Burroughs på AllMovie 
(en) William S. Burroughs hos The Movie Database 
(en) William S. Burroughs på Discogs 
(en) William S. Burroughs på MusicBrainz 
(en) William S. Burroughs på Encyclopaedia Metallum 
(en) William S. Burroughs på Songkick 
(en) William S. Burroughs på AllMusic 
(en) William S. Burroughs hos American National Biography
Largo di Torre Argentina

Largo di Torre Argentina er en plass i Roma, på den historiske Marsmarken, noen hundre meter vest for Kapitol. Plassen er oppkalt etter Torre Argentina, et tårnliknende bygg som ligger ved plassen. Tårnet ble bygd i 1503 av den pavelige seremonimester Johannes Burckhardt. Burckhardt var fra Strasbourg, som på latin kaltes Argentoratum.
Det mest bemerkelsesverdige ved Largo di Torre Argentina er det tilliggende freda området med romerske tempelruiner (Area Sacra di Argentina). Under saneringsarbeider ble det i 1909 avdekka til sammen fire templer, datert til mellom det 2. og 4. århundre f.Kr. I tillegg fant en også deler av Pompeiusteateret.
På vestsida av plassen ligger Teatro Argentina, et operahus fra 1700-tallet. Flere kjente operaer har hatt sin urpreimere her, blant annet Rossinis Barbereren i Sevilla og Verdis I due Foscari og La battaglia di Legnano.
Et annet særprega bygg ved plassen er Torre del Papitto («den lille pavens tårn»), som ifølge tradisjonen skal være bygd av motpaven Anacletus II.
Forøvrig har de klassiske teksten identifisert Torre Argentina stedet hvor Julius Cæsar ble drept i år 44 f.kr.
Nyere utgravninger ser ut til å støtte påstandene. I 2012 ble en betongkonstruksjon identifisert som et minne til Cæsar. Konstruksjonen ser ut til å ha blitt reist av Marcus, hans arvtager.

		


== Eksterne lenker ==
(it) Offisielt nettsted 
(en) Largo di Torre Argentina – kategori av bilder, video eller lyd på Commons 
(en) Largo di Torre Argentina – galleri av bilder, video eller lyd på Commons
Roar Colbiørnsen

Roar Colbiørnsen (født 22. desember 1895, død 12. april 1987) var en norsk barnebokforfatter.
Han debuterte i 1925 med Bamsen Brum, tok en pause etter tre bøker på tre år, og nydebuterte med Ekornholmen  i 1943. Han skrev i alt 19 bøker, inkludert én under psevdonymet Per Bjone: I fjellvåkens klør (1949). Han fikk Kirke- og undervisningsdepartementets premiering for Annes hemmelighet (1954).
Colbiørnsens tidligste bøker er enkle fortellinger om norske dyr i sitt naturlige miljø, men med menneskelig adferd. Hans senere bøker er også naturdidaktiske, men her er synsvinkelen ofte lagt hos en ung jente. «En mann som skriver pikebøker», blir han kalt i forlagets jubileumsberetning.

John Solheim. 125 år, de siste femogtyve år. Damm forlag, 1968
Birkeland, Risa, Vold. Norsk barnelitteraturhistorie. 2. utg. Samlaget, 2005 ISBN 82-521-5933-8
Stig Sørra

Stig Sørra (født 18. august 1966 i Sandnessjøen) er en norsk offiser og politiker (H) som var ordfører i Alstahaug kommune fra 2007 til 2011, og leder for Nordland Høyre fra 2010 til 2012.
Sørra ble valgt til ordfører av en flertallskoalisjon bestående av Høyre, Arbeiderpartiet og Senterpartiet. Han har vært medlem av kommunestyret siden 2003. Han var også leder i Alstahaug Høyre fra 2005 til 2009, og fra 2011 til 2012, 2. nestleder i Nordland Høyre fra 2008 til 2010, og leder i Nordland Høyre fra 2010 til 2012.Etter 17 år i Forsvaret flyttet han til fødebyen Sandnessjøen i 2002. Sørra har siden dengang drevet eget konsulentselskap innen bedriftsrådgivning. Fra januar 2012 er han administrasjonssjef i Helgelandsbase AS.


== Referanser ==
Charleston Southern University

Charleston Southern University er et kristent (baptistisk) universitet i Charleston, Sør-Carolina. Det ble grunnlagt i 1964.
Ved Charleston Southern var det i 2006 i alt 3 224 studenter, i høyere studier og profesjonsstudier opp til First Professional (M.Phil.). Mastergrad tilbys i økonomi/business, jus, og i lærerstudiet. Skolepengene var samme år US$ 16 780.
Rektor er dr Jairy Hunter.


== Eksterne lenker ==
(en) Offisielt nettsted
Bjørnegård

Bjørnegård er en gård i Bærum som eies av kommunen. Gården med et sveitserhus fra 1866, sidebygning, to bolighus, skjul og låve fra siste halvdel av 1800-tallet utgjør i dag Bjørnegård psykososiale senter.
Bjørnegård ble ryddet i yngre jernalder, og tilhørte i 1625 Nesøygodset som i 1663 ble solgt til Knut Frantzen. Bjørnegård ble solgt videre til Anna Krefting i 1682, og gården ble i Krefting-familien frem til 1766. 
I 1891 kjøpte svigerdatter av Bjørnstjerne Bjørnson, Jenny Bjørnson, gården av den daværende eier, Rasmus Holmseg og gjorde den om til pensjonat. Claude Monet bodde der i fem uker vinteren 1895 mens han malte berømte motiver fra Bærum. Hun solgte eiendommen til grosserer R.H. Mathiesen i 1895.
Frikirken kjøpte gården og drev bibelskole fra 1946 til 1977 og solgte til Stiftelsen Bjørnegård Ettervernshjem i samarbeid med Dikemark sykehus. Siden da har stedet vært brukt for psykiatrisk behandling, fra 1998 av Bærum kommune.


== Eksterne lenker ==
Bjørnegård aktivitetshus Bærum kommune
Kotelnitsj

Kotelnitsj (russisk: Коте́льнич) er en by i Kirov oblast i Russland. Den ligger på høyre bredd av elva Vjatka nær samløpet med Moloma, ved ruten til den transsibirske jernbanen, 125 km sørvest for Kirov.
Bosetningen Koksjarov (russisk: Кокшаров) ble første gang nevnt i 1143. Den fikk navnet Kotelnitsj i 1181.  Bystatus ble innvilget i 1780.


== Demografi ==
Befolkningsutvikling:


== Referanser ==


== Eksterne lenker ==
Offisielt nettsted 
(en) Kotelnich – kategori av bilder, video eller lyd på Commons
Iselin B. Alvestad

Iselin Bråten Alvestad (født 8. mai 1978) er en norsk forfatter. Som forfatter bruker hun navneformen Iselin B. Alvestad.
Alvestad debuterte i 2007 med fantasy-romanen Alanya – veien følger hjertet, som ble belønnet med Aschehougs debutantstipend. 


== Bibliografi ==
Alanya – Veien følger hjertet – roman (2007) Lydbok (2008)
Alanya – Dragene våkner – roman (2008) Lydbok (2008)
Alanya – Veien til Domar – roman (2009)
Alanya – Absalons krigere – roman (2010)
Alanya – Kampen om Aryak – roman (2012)


== Priser og utmerkelser ==
Aschehougs debutantstipend 2007, for Alanya – Veien følger hjertet


== Eksterne lenker ==
Iselin B. Alvestad hos Aschehoug forlag
Iselin B. Alvestad i Forfatterkatalogen på Forfattersentrums nettsider
Chatarina Larsson

Ingrid Chatarina Larsson (født 2. april 1947 i Storkyrkoförsamlingen, Stockholm) er en svensk skuespiller.
Larsson debuterte på scenen sammen med sin far på Lisebergsteatern i 1964 i revyen Far i luften. Hun studerte ved Scenskolan i Malmö 1967–70 og ble siden engasjert ved Stockholms stadsteater 1970–76 og seinere ved Skånska teatern. Larsson er en av Sveriges ledende pedagoger innen skuespillerkunst og blir flittig benyttet rundt om Sverige. Hun har blant annet arbeidet som lærer og pedagog på Teaterhögskolan i Stockholm. I 1979 ble hun tildelt Teaterförbundets Daniel Engdahlstipendium. Hun er datter av skuespilleren og artisten Egon Larsson og sangerinnen Gun Larsson, og dessuten søster til pianisten Lalle Larsson og skuespillerinnen Gunilla Larsson.
Høsten 2005 kunne hun sees tv-serien Kommissionen som folkpartiledaren Grete Ancker. 


== Filmografi, i utvalg ==
2007 – Underbar och älskad av alla
2006 – Wallander – Hemmeligheten – Lisa Holgersson
2006 – Wallander – Dekkoperasjonen – Lisa Holgersson
2006 – Wallander – Fotografen – Lisa Holgersson
2005 – Tilfellet G (Svensk tittel: Van Veeteren – Fallet G) – Ulrike Fremdli
2005 –  Kommissionen  (TV-serie)
2005 – Wallander – Byidioten – Lisa Holgersson
2005 – Carambole – Ulrike Fremdli
2005 – Wallander – Byidioten – Lisa Holgersson
2005 – Før frosten  (Svensk tittel: Innan frosten) (Wallander) – Lisa Holgersson
2005 – Kim Novak badet aldri i Genesaretsjøen – Signe Wester, Edmunds mamma
1999 – Vägen ut
1998 – S:t Mikael (TV-serie)
1998 – Veranda för en tenor
1997 – Hitler och vi på Klamparegatan
1989 – Flickan vid stenbänken (TV-serie)
1977 – Den allvarsamma leken
1975 – En kille och en tjej


== Priser, utmerkelser og nominasjoner ==
Nominert til Guldbaggen i kategorien Beste kvinnelige birolle for rolle i Nu är pappa trött igen


== Referanser ==


== Eksterne lenker ==
(en) Chatarina Larsson på Internet Movie Database 
(sv) Chatarina Larsson i Svensk Filmdatabas 
(da) Chatarina Larsson på Filmdatabasen 
(da) Chatarina Larsson på danskefilm.dk 
(da) Chatarina Larsson på danskfilmogtv.dk 
(da) Chatarina Larsson på Scope 
(fr) Chatarina Larsson på Allociné 
(en) Chatarina Larsson på AllMovie 
(en) Chatarina Larsson hos The Movie Database
Soteriologi

Soteriologi, fra gresk soteria frelse + logi læren om betegner de forestillinger en bestemt religiøs gruppe gjør seg om hvor «frelsen» kommer fra, til hvor den fører og hvordan.
I kristen teologi ligger også begreper som forsoning, gjenfødelse og rettferdiggjørelse under soteriologien.


== Kristen soteriologi ==

Læren om frelsen i kristendommen, soteriologien, er forskjellig i de forskjellige kirkesamfunnene, men har et felles utgangspunkt, nemlig forsoningen mellom Gud og syndige mennesker ved Jesus Kristus, Guds sønns død og oppstandelse. Den katolske kirkes syn på menneskets oppnåelse av forsoning og frelse gjennom en samhandling mellom tro på Jesus Kristus og å leve etter de ti bud, blei utfordra av Martin Luthers lære om Sola fide, troen alene.
Clemson University

Clemson University er et delstatseid forskningsuniversitet i Clemson, Sør-Carolina. Det ble grunnlagt i 1889 som en landbruks- og ingeniørskole, basert på testamentariske gaver fra Thomas Green Clemson.
Skolen var forbeholdt hvite menn innen USAs militære styrker. Den første svarte studenten ble immatrikulert i 1963Clemson hadde i 2006 i alt 17 165 studenter fra 90 land, som betalte US$ 9 868 i skolepenger dersom de var hjemmehørende i delstaten. Det utdannes kandidater opp til doktorgradsnivå.
Skolene ved Clemson er:

Agriculture, Forestry and Life Sciences – 2 829 studenter
Architecture, Arts and Humanities – 2 552 studenter
Business and Behavioral Sciences – 4 206 studenter
Engineering and Science – 4 441 studenter
Health, Education and Human Development – 3 182 studenterCalhoun Honors College gir forskningsbasert utdanning til spesielt talentfulle studenter.


== Referanser og lenker ==

Clemson University


== Eksterne lenker ==
(en) Offisielt nettsted 
(en) Clemson University – kategori av bilder, video eller lyd på Commons
Orlov (by)

Orlov (russisk: Орлов) er en by i Kirov oblast i Russland. Den ligger rundt 75 km vest for Kirov på venstre bredd av elva Vjatka.
Orlov ble første gang nevnt i 1459. Den fikk bystatus i 1780. Mellom 1923 og 1992 het byen Khalturin, etter den russiske revolusjonære Stefan Khalturin (1856–1882), som ble født i en landsby like ved Orlov. 


== Demografi ==
Befolkningsutvikling:


== Referanser ==
Kelly Jones

Kelly Jones (født 3. juni 1974) er en britisk låtskriver, gitarist og vokalist, og er frontfigur i det walisiske rockebandet Stereophonics. Han er kjent for sin særegne hese stemme og sitt turbulente forhold til media. I tillegg til å skrive musikk, har han syslet med å skrive skuespill og manus. Som ung var han også en talentfull bokser. Han har gitt ut seks album med Stereophonics, i tillegg til et soloalbum som kom ut i 2006.


== Referanser ==


== Eksterne lenker ==
(en) Offisielt nettsted 
(en) Kelly Jones – kategori av bilder, video eller lyd på Commons 
(en) Kelly Jones på Internet Movie Database 
(en) Kelly Jones hos The Movie Database 
(en) Kelly Jones på Discogs 
(en) Kelly Jones på MusicBrainz 
(en) Kelly Jones på Songkick 
(en) Kelly Jones på AllMusic
Siri von Essen

Siri von Essen, eg. Sigrid Sofia Matilda Elisabet von Essen (født 17. august 1850 i Borgå i Storfyrstedømmet Finland, død 21. april 1912 i Helsingfors) var en finlandssvensk adelskvinne og skuespillerinne. Hun var først gift med baron Carl Gustaf Wrangel af Sauss i årene 1872–1876, og etter deres skilsmisse, til den svenske forfatter August Strindberg i årene 1877–1891. Med Strindberg fikk hun datteren Karin Smirnov. 
Hun ønsket tidlig å bli skuespillerinne, til tross for at det ble ansett i sin samtid som lite passende for en adelskvinne. Det var derfor dette hun også brukte som  begrunnelse for skilsmissen fra baron Wrangel. I årene mellom 1877 og 1881 var hun skuespiller ved Kungliga Dramatiska Teatern i Stockholm, hvor hennes ektemann skrev en rekke stykker for henne. Hun sluttet på teateret da hun ble gravid.
Fra våren 1893, da skilsmissen fra Strindberg var klar, flyttet hun med barna tilbake til Finland. Hun forsørget seg og barna gjennom oversettelsesarbeid og teaterundervisning.
Litteraturprisen Siriprisen er oppkalt etter henne.


== Referanser ==


== Eksterne lenker ==
(en) Siri von Essen – kategori av bilder, video eller lyd på Commons 
Strindbergsmuséet – Siri von Essen
Teatro Argentina

Teatro Argentina er et operahus i Roma, ved Largo di Torre Argentina, noen kvartaler vest for Kapitol.
Teateret ble oppført i 1731 for fyrst Giuseppe Sforza Cesarini og tegna av arkitekten Theoldi. Salen har tradisjonell hesteskoform og seks losjerader. Teateret ble restaurert i 1837, og fikk på nytt en totalrenovering innvendig i 1971. Dagens fasade er fra 1826.
Teatro Argentina var det pavelige Romas mest betydningsfulle teater. En rekke kjente operaer har hatt urpremiere her, blant dem Rossinis Barbereren i Sevilla i 1816 og Verdis I due Foscari i 1844 og  La battaglia di Legnano i 1849. På 1900-tallet ble teateret brukt både til operaforestillinger, konserter og teaterforestillinger. I 1994 ble Argentina teaterkompaniet Teatro Stabile sin faste scene, og i dag spilles et variert repertoar, med hovedvekt på teaterforestillinger.


== Eksterne lenker ==
(it) Offisielt nettsted 
(en) Teatro Argentina – kategori av bilder, video eller lyd på Commons 
(en) Teatro Argentina – galleri av bilder, video eller lyd på Commons
Thomas Widman

Thomas Widman (født 15. juni 1957 i Strängnäs) er en svensk skuespiller.


== Filmografi, i utvalg ==
2005 – Carambole
1995 – Esters testamente
1989 – Hassel - Slavhandlarna
1988 – Som man ropar
1981 – Babels hus


== Eksterne lenker ==
(en) Thomas Widman på Internet Movie Database 
(en) Thomas Widman hos The Movie Database
Kristian Nicht

Kristian Nicht (født 3. april 1982 i Jena) er en tysk fotballspillers som spiller for Karlsruher SC, han har tidligere spilt for Viking FK.
Nicht kom til Viking i januar 2008 og var i klubben juli 2009. Keeperen signerte fra den tyske klubben Alemannia Aachen. Han var førstekeeper i Viking i den tiden Thomas Myhre slet med skader. 


== Referanser ==


== Eksterne lenker ==
(en) Kristian Nicht – Major League Soccer 
(en) Kristian Nicht – Transfermarkt 
(en) Kristian Nicht – WorldFootball.net 
(en) Kristian Nicht – FootballDatabase.eu 
(de) Kristian Nicht – fussballdaten.de 
(en) Kristian Nicht – Soccerway 
(en) Kristian Nicht – FBref 
Profil på Vikings sider
Cleveland State University

Cleveland State University er et delstatseid, amerikansk universitet i Cleveland, Ohio. Det ble grunnlagt av YMCA som høyere skole i 1870. Etterhvert het den samlede skolen YMCA Cleveland School of Technology, og Fenn College fra 1929. Etter forhandlinger 1964–65 tok staten Ohio over fakultetene og de ansatte i 1965.
Samtidig er Cleveland Law School fra 1897 en forløper for jus-skolen ved dagens universitet.
Studenttallet ved Cleveland State i 2006 var 15 483 studenter, skolepengene var US$ 7 920 for studenter hjemmehørende i delstaten. Høyeste eksamensnivå er doktorgrad (Ph.D). Studiene innen regnskap og byplanlegging rangeres svært høyt i USA.
CSU Ohio har følgende skoler:

Fenn College of Engineering
Cleveland-Marshall College of Law
College of Liberal Arts and Social Sciences
College of Science
Nance College of Business Administration
College of Education & Human Services
Maxine Goodman Levin College of Urban Affairs
CSU School of Graduate StudiesRektor Michael Schwartz var tidligere professor emeritus ved Kent State University. Under hans ledelse siden 2002 har universitetet implementert en strategi for å rykke opp til det nest høyeste kvalitetsnivået blant amerikanske universiteter. Åpne studier er lukket, det søkes om mer sponsorstøtte, og CSU posisjoneres som en motor for lokal forskning, nyskaping og økonomisk utvikling.
CSU Ohio er med i det fiberoptiske forskningsnettverket OneCommunity (tidligere OneCleveland) – et initiativ fra Case Western Reserve University. nettverket kobler sammen universiteter og høyskoler i hele det nordøstlige Ohio i et høyhastighets nett med stor kapasitet.


== Eksterne lenker ==
(en) Offisielt nettsted 
Offisielt nettsted 
(en) Cleveland State University – kategori av bilder, video eller lyd på Commons
Katarina Stenbock

Katarina Stenbock (født 22. juli 1535, død 13. desember 1621 var en  svensk dronning. Hun var datter av Gustav Olsson (Stenbock). 
Knapt ett år etter Margareta Leijonhufvuds bortgang giftet den 56 år gamle Gustav Vasa seg for tredje gang. Bryllupet fant sted 22. august 1552 i Vadstena klosterkirke, og bruden var den bare sytten år gamle Katarina Stenbock, Margaretas søsterdatter. Presteskapet motsatte seg ekteskapet, da de anså at slektskapet mellom Margareta og Katarina ikke var forening med Bibelens ord. Gustav Vasa fikk imidlertid presset igjennom sin vilje, med den motiveringen av det gamle testamentet bare behøvde å følges av jøder.
Katarina Stenbock levde hele 61 år etter mannens bortgang. Den lange enketiden tilbrakte hun på Strömsholms kungsgård.
Ved flere anledninger måtte hun opptre som megler ved tvister mellom stesønnene, som alle døde før henne. Som sin mann og hans to foregående gemalinner, er også hun begravet i Uppsala domkirke.


== Referanser ==


== Kilder ==
http://runeberg.org/sqvinnor/0094.html
Tom Sanne

Tom Sanne (født 28. juni 1975 i Stavanger) er en tidligere fotballspiller fra Sola. Han spilte på midtbanen for Viking i perioden 1999-2004. I Viking spilte han 261 kamper og scoret 41 mål. Han spilte også for Vidar og Brann.


== Referanser ==


== Eksterne lenker ==
(en) Tom Sanne – Transfermarkt 
(en) Tom Sanne – WorldFootball.net 
(en) Tom Sanne – FBref
Betaplan

Betaplan-approksimasjon er en tilnærmelse i geofysisk væskedynamikk der coriolisfrekvensen, f, blir satt til å variere lineært i rommet. På en roterende sfære, slik som Jorden, varierer f med sinus av breddegraden. Man kan se en lineær tilnærmelse til denne variasjonen rundt en viss breddegrad (i form av utvidelse med  taylorrekker) som et tangentplan som rører sfærens overflate ved denne breddegraden. De dynamiske ligningene kan da benyttes i et plant kartesisk koordinatsystem i stedet for et sfærisk koordinatsystem. Ordet «betaplan» kommer av at man skriver den lineære variasjonskoeffisienten som den greske bokstaven β.
Betaplan-approksimasjon er nyttig for teoretiske analyser av mange fenomener i geofysisk væskedynamikk, siden man får mye enklere ligninger, som likevel får med den viktige informasjonen om at coriolisparameteren varierer i rommet. Særlig er rossbybølger, den viktigste typen bølger i storskala atmosfærisk og oseanografisk dynamikk, avhengig av variasjonen til f som en tilbakevirkende kraft, og de oppstår ikke dersom coriolisparameteren blir tilnærmet til å være en konstant.


== Kilder ==
Holton, J. R., An introduction to dynamical meteorology, Academic Press, 1992
Pedlosky, J., Geophysical fluid dynamics, Springer-Verlag New York, 1987


== Se også ==
Corioliskraft
Coriolisfrekvens
Baroklinitet